L’Agrupació Musical Los Silos celebra aquest cap de setmana el seu 41 Festival de Bandes Ciutat de Burjassot
2025-07-24

Aquest cap de setmana, novament, la música de banda serà la protagonista cultural a Burjassot. Aquest dissabte 15 de juliol a les 19.00 hores, el Centre Cultural Tívoli acollirà la celebració del 41 Festival de Bandes Ciutat de Burjassot, tenint com a amfitrions a les i els components de l’Agrupació Musical Los Silos.

Al costat de la banda burjassoter actuarà també la Banda de Música del Municipi de Selva, a Mallorca.

Amb aquest concert de la Banda Simfònica, l’Agrupació Musical Los Silos tanca el seu cicle d’actuacions d’aquest curs i ja, durant les festes patronals, serà l’encarregada de posar la nota musical en les cercaviles, processons i actes festius en honor a Sant Roc.